Teise  olulisema teemana arutati eurokommunikatsiooni ning euro kasutuselevõtu praktilistest aspektidest teavitamist. Olulisim infokanal, kuhu on koondatud kõik juhendmaterjalid, taustainfo ning ametlikud dokumendid, on ametlik euroveeb (euro.eesti.ee). Lisaks on valmimas ettevõtetele mõeldud teatmik eesti ja vene keeles ning toimuvad konverentsid ja seminarid kõigis maakondades. Selleks, et jõuda kõigi erineva infovajadusega sihtgruppideni, kasutatakse erinevaid kanaleid alates otsepostitusest ning lõpetades telereklaamidega.